lv en lv fr lv lv sl uk uk en lv fr lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv en lv
Matu izkrišanas ārstēšana - Trihologa Pakalpojumi klīnikā Rubenhair
Matu transplantācijas un ādas veselības centrā Rubenhair Latvia veic kvalitatīvu un savlaicīgu matu izkrišanas un ādas slimību cēloņa diagnozi un ārstēšanu pieredzējuši ārsti.
Stress – tas ir viens no būtiskākajiem matu izkrišanas iemesliem, ko ir pieredzējis ikviens cilvēks. Mūsdienu dzīve ir ļoti aktīva un saspringta, un tas paātrina arī matu izkrišanas procesu. Tas ir viens no iemesliem, kāpēc tik daudziem cilvēkiem ir plāni mati. Ar stresu protams ir saistītas dažādas citas veselības problēmas, kas pastiprina arī matu izkrišanu. Šo faktoru nedrīkst nenovērtēt.
Medikamenti un antidepresanti – pierādīts, ka vairāki medikamenti izraisa matu izkrišanu. Populārākie no tiem ir dažādi asins šķidrinātāji, antidepresanti un ibuprofēns, kas atrodams pretsāpju zālēs. Ja tavs ārsts konstatē, ka kāds no izrakstītajiem medikamentiem veicina matu izkrišanu, palūdz samazināt devu vai arī ieteikt citu līdzekli.
A vitamīna pārmērīga deva – pārāk liela A vitamīna daudzuma uzņemšana ar uztura bagātinātājiem vai medikamentiem veicina matu izkrišanu. Pieaugušiem cilvēkiem un bērniem pēc 4 gadu vecuma dienā vajadzētu uzņemt 5000 starptautiskās vienības A vitamīna, taču uztura bagātinātāji satur no 2500 līdz 10 000 vienībām. Tiklīdz sāksi lietot mazāku A vitamīna devu, matu izkrišanai vajadzētu apstāties.
Grūtniecība -ja grūtniecība norit normāli, tad šajā laikā matu izkrišanai nevajadzētu palielināties. Ļoti bieži mati kļūst pat biezāki un stiprāki. Taču problēmas rodas pēc dzemdībām un sevišķi laikā, kad bērnu baro ar krūti. Šeit noteicošās ir mātes ķermenī notiekošās hormonālās izmaiņas. Parasti neiesaka uzsākt ārstēšanos pirms barošanas beigām. Vēl jābūt gatavai uz matu struktūras izmaiņām. Parasti sievietēm, kas pēc šī perioda spēj atgriezties normālā ikdienas ritmā, laimējas atgūt savu iepriekšējo matu stāvokli.
Slimības – matus būtiski ietekmē džādas slimības un arī lietotie medikamenti. Matu stāvokli var ietekmēt arī antibiotiku lietošana. Būtisks matu izkrišanas iemesls var būt arī hormonālā līdzsvara traucējumi vai citas hormonu problēmas. Matu izkrišanu izraisa vēža ārstēšana. Tiek pieņemts, ka zināma saistība ar matu izkrišanu ir arī mata maisiņā dzīvojošo noteikta tipa mikroorganismu dzīvības norisēm. Tādi ir atklāti tikai pēdējā laikā, un pagaidām pētījumu rezultāti par to ietekmi uz matiem ir neskaidri. Dažos atklājas, ka to dzīvības norišu rezultātā mata sīpols var iet bojā.
Uzturs – ja cilvēks ar pārtiku neuzņem pietiekamu daudzumu organismam vajadzīgo dzelzs, cinka un vitamīnu devu, tad tās nesaņem arī mati. Matiem ļoti svarīga ir tieši mērenība. Ar uzturu saistītās dažādas problēmas ļoti skaidri parādās tieši matu stāvoklī, un tās ir skaidri redzamas pieredzējušam trihologam vai frizierim.
Olbaltumvielu trūkums – ja ar ēdienu netiek uzņemts pietiekami daudz olbaltumvielu, organisms apstādinās matu augšanu. Tas notiek aptuveni divus līdz trīs mēnešus pēc tam, samazinājies olbaltumvielu patēriņš. Olbaltumvielu avoti pārtikā ir zivis, gaļa un olas.
Vecums – katrā vecuma periodā mati ir atšķirīgi. Pusaudža gados bieži nākas cīnīties ar palielinātu matu aptaukošanos, bet pēc tam tie ar katru gadu kļūst aizvien sausāki un vēlākā vecumā arī plānāki. Novecošana ļoti būtiski veicina matu izkrišanu vīriešiem. Pēc zināma vecuma sasniegšanas plānāki kļūst arī sieviešu mati. Tas ir saistīts ar samazinātu hormonu izstrādāšanos organismā.
Temperatūras un gadalaiki – runājot pat matu izkrišanu, gadalaiku mija ir svarīgāka par pašiem gadalaikiem. Ar to saistītā pielāgošanās jaunajai laika apstākļu situācijai, kas pēc būtības ir stress, tieši ietekmē arī matu izkrišanu. Tas attiecas arī uz mūsu pašu izraisītām vides maiņām – ceļojumiem, pirts un solārija apmeklējumiem. Pirtī un solārijā noteikti jāparūpējas, lai mati ir aizsargāti no tiešas augstās temperatūras ietekmes. Tie ir jāaizsargā ar cepuri un matu kosmetoloģiskajiem līdzekļiem.
Ģenētika un gēni- šajā aspektā vīriešiem parādās gēnu pārmantotā plikgalvība. Daži pētījumi pierādījuši, ka šī parādība tiek mantota tieši pa mātes līniju. Vienlaikus darīšana ir ar ļoti sarežģītu, interesantu un līdz galam neizpētītu jomu, tāpēc vienu un konkrētu iezīmi nav iespējams izcelt.
Alopēcijas formas – vīriešiem alopēcijas izteiktības pakāpi raksturo pēc Norvuda skalas, savukārt sievietēm – pēc Ludviga un Savina skalas. Ne visi mati ir pakļauti izplatītākajam alopēcijas veidam — androģenētiskai alopēcijai plikgalvībai. Vīriešiem riska zona ir matu augšanas līnija pieres daļā un galvas augšējā daļā. Matu sīpoliņi šajos apgabalos ir atkarīgi no dzimumhormona dihidrotesterona ietekmes. Tāpēc šādas zonas tiek sauktas par androgēnjūtīgām. Ja vīrietim mati izkrīt vienīgi galvas augšējā daļā, viņam nepieciešams uzmanīgi rūpēties par sirds-asinsvadu sistēmu. Pētījumos zinātnieki ir noskaidrojuši, ka šāda plikpaurības forma ir saistīta ar paaugstinātu koronāro sirds slimību attīstības risku. Tomēr nav skaidrs, kāpēc šāda sakarība pastāv.
Matu kopšanas līdzekļi – jāizvēlas savam matu tipam atbilstoši izstrādājumi, un tas būtībā ir pilnīgi individuāli. Palīdzēt noteikti var frizieris un vienmēr vajadzētu viņam pastāstīt savus iespaidus par kādu viņa ieteikto izstrādājumu. Ļoti būtiska loma no matu veselības viedokļa ir arī ūdenim, taču diemžēl atrisināt šo problēmu lielākoties nav mūsu spēkos. Vienīgais, ko mēs paši varam mainīt, ir ūdens temperatūra – auksts ūdens matus attīrīt nepalīdz, taču skalojot var izmantot vēsu ūdeni. Pārāk karsts ūdens kairina galvas ādu un tā rezultātā galvas āda sāk pastiprināti izdalīt taukus. Vienlaikus tas ir arī matu izkrišanu veicinošs faktors. Ķīmiski apstrādāti un bojāti mati ir jākopj ar balzamu, taču daudz mazāk zināms, ka arī pārmērīga kopšanas līdzekļu lietošana ir kaitīga. Taču, ja mati saveļas un tos grūti izķemmēt, tas ietekmē arī izkrišanu. Pirmkārt, mati atrodas nedabiskā stāvoklī un otrkārt, mēģinot matus izķemmēt, tie tiek bojāti vēl vairāk un pielietojot pārāk lielu spēku arī izkrīt.
Matu izkrišanas galvenie iemesli sievietēm.
Hormoni – viens no sieviešu matu izkrišanas iemesliem var būt hormonālās svārstības. Ja vairogdziedzeris ir pārlieku vai nepietiekami aktīvs, var tikt izraisīta matu izkrišana. Vairogdziedzera slimības izārstēšana parasti palīdz šāda tipa sieviešu plikpaurībai. Arī hormoni var izraisīt matu izkrišanu sievietēm, ja sieviešu hormoni (estrogēni) svārstās. Taču, ja hormonu svārstības tiek novērstas, matu izkrišanai būtu jāapstājas.
Grūtniecība – bērniņa piedzimšana var izraisīt pēkšņu matu izkrišanu. Daudzām sievietēm tas ir pilnīgi normāli pamanīt matu izkrišanu pēc dzemdībām – 3 mēnešus pēc tam, kad bērns ir piedzimis. Arī šo izraisa hormoni. Bet par to nav jāuztraucas. Grūtniecības laikā matu izkrišana kā normāla matu cikla sastāvdaļa kļūst palēnināta augstā hormonu līmeņa dēļ. Tiklīdz hormoni atgriežas pirms-grūtniecības līmenī, šie iepriekš neizkritušie mati izkrīt ar normāla cikla ietvaros izkrītošajiem un laika gaitā atgriežas iepriekšējā ciklā.
Matu izkrišana sievietēm no menopauzes un hormonālās terapijas – daži matu izkrišanas iemesli var rasties no hormonālajām terapijām, kas aiztur jaunu folikulu attīstību. Matu zudums un menopauze pamatā ir saistīta un izpaužas kā matu izkrišana vecākām sievietēm. Pirms menopauzes apmēram 13 procenti sieviešu saskaras ar matu izkrišanu. Savukārt, pēc menopauzes par šo problēmu ziņojošu sieviešu skaits palielinās līdz apmēram 37 procentiem.
Ir arī citi matu izkrišanas sievietēm iemesli, taču tie nav tik izplatīti. Šampūni un citi matu kopšanas līdzekļi – alerģiska reakcija uz kādu no šampūnā vai matu kopšanas līdzekļos esošās sastāvdaļas var izraisīt matu izkrišanu. Šampūni tiek ražoti tā, lai tie būtu pēc iespējas drošāki, taču vienmēr būs kāds, kuram no tā būs alerģija. Kodīgas matu krāsas, taisnotāji un citi produkti, bez šaubām var izraisīt galvas ādas iekaisumu un rezultātā pārvērsties matu izkrišanā.
Noteikti matu sakārtojumi var izraisīt sieviešu plikpaurību, it īpaši tie, kas ir ar ciešām bizītēm un uz aizmuguri sasieti. Šis matu izkrišanas veids tiek saukts par vilces alopēciju. Tā rodas, kad mati tiek cieši nostiepti uz aizmuguri un nostiprināti pie pašām matu saknēm, vai sapīti ciešās bizītēs vai rindās. Pēc ilga laika perioda šī veida matu sakārtojums var izpausties rētainas alopēcijas veidā bez ataugšanas iespējas.
Uzlabojiet savu dzīves kvalitāti un piesakieties uz konsultāciju pie mūsu specialistiem, kuri sniegs izsmeļošas atbildes uz jūsu jautājumiem un noteiks labāko ārstēšanas kursu. Zvaniet uz tel. +371 26777776 vai aizpildiet elektronisko formu un mēs sazināsimies ar jums.
© 2022 Trihologa Pakalpojumi klīnikā Rubenhair | Visas tiesības aizsargātas.